L 52/26
EL
Επίσημη Εφημερίδα της Ευρωπαϊκής Ένωσης
20.2.2023
ΠΑΡΑΡΤΗΜΑ VIII
Λοίμωξη από τον ιό της νόσου της κοιλάδας Rift (RVF) ΜΕΡΟΣ 1 ΕΙΔΙΚΟΙ ΟΡΟΙ ΓΙΑ ΤΗΝ ΕΦΑΡΜΟΓΗ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΝΟΣΟΥ ΤΗΣ ΚΟΙΛΑΔΑΣ RIFT
1.
Μέγεθος της ζώνης εμβολιασμού: Ακτίνα 50 km γύρω από τις πληγείσες εγκαταστάσεις ή εμβολιασμός δακτυλίου μεταξύ 20 και 50 km 2.
Μέγεθος της περιεμβολιαστικής ζώνης: Δεν υπάρχουν ειδικοί κανόνες.
3. Τύπος εμβολίου που πρέπει να χρησιμοποιείται ή στον οποίο πρέπει να δίνεται προτεραιότητα: Αδρανοποιημένα εμβόλια.
Ζώντα εξασθενημένα εμβόλια μπορούν να χρησιμοποιηθούν μόνο σε περιοχές ενδημίας. 4.
Ελάχιστη κάλυψη: Δεν υπάρχουν ειδικοί κανόνες.
5. Στοχευόμενα ζώα/είδη: Ζώα των καταγεγραμμένων ειδών σύμφωνα με τον εκτελεστικό κανονισμό (ΕΕ) 2018/1882 που διατηρούνται στη ζώνη εμβολιασμού, συμπεριλαμβανομένων κατ’ ελάχιστον των βοοειδών, των προβατοειδών, των αιγοειδών και των καμηλιδών.
ΜΕΡΟΣ 2 ΕΙΔΙΚΟΙ ΟΡΟΙ ΓΙΑ ΤΗΝ ΕΝΙΣΧΥΜΕΝΗ ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ ΕΠΙΤΗΡΗΣΗ ΠΟΥ ΠΡΕΠΕΙ ΝΑ ΕΦΑΡΜΟΖΕΤΑΙ ΣΤΙΣ ΖΩΝΕΣ ΕΜΒΟΛΙΑΣΜΟΥ ΚΑΙ ΣΤΙΣ ΠΕΡΙΕΜΒΟΛΙΑΣΤΙΚΕΣ ΖΩΝΕΣ ΚΑΤΑ ΤΗ ΔΙΑΡΚΕΙΑ ΤΟΥ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΝΟΣΟΥ ΤΗΣ ΚΟΙΛΑΔΑΣ RIFT
Παθητική επιτήρηση: στις ζώνες εμβολιασμού και στις περιεμβολιαστικές ζώνες, ενισχυμένη παθητική επιτήρηση των αποβολών, της θνησιγένειας και της νεογνικής θνησιμότητας κατά τη διάρκεια του καλοκαιριού και του φθινοπώρου (κατά την κορύφωση και το τέλος της περιόδου παρουσίας διαβιβαστών).
ΜΕΡΟΣ 3 ΕΙΔΙΚΟΙ ΟΡΟΙ ΓΙΑ ΤΗΝ ΑΠΑΓΟΡΕΥΣΗ ΤΩΝ ΜΕΤΑΚΙΝΗΣΕΩΝ ΖΩΩΝ ΚΑΙ ΠΡΟΪΟΝΤΩΝ ΚΑΙ ΓΙΑ ΤΗ ΧΟΡΗΓΗΣΗ ΠΑΡΕΚΚΛΙΣΗΣ ΣΥΜΦΩΝΑ ΜΕ ΤΟ ΑΡΘΡΟ 13, ΣΕ ΖΩΝΗ ΕΜΒΟΛΙΑΣΜΟΥ ΟΠΟΥ ΔΙΕΝΕΡΓΕΙΤΑΙ ΕΠΕΙΓΩΝ ΠΡΟΣΤΑΤΕΥΤΙΚΟΣ ΕΜΒΟΛΙΑΣΜΟΣ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΝΟΣΟΥ ΤΗΣ ΚΟΙΛΑΔΑΣ RIFT
1.
Ζώα και προϊόντα που υπόκεινται σε απαγόρευση μετακινήσεων: εμβολιασμένα ζώα και προϊόντα τους, συμπεριλαμβανομέ ­ νου του σπέρματος, των εμβρύων και των ωοκυττάρων, που προορίζονται να μετακινηθούν προς άλλα κράτη μέλη. 2.
Ζωικό αναπαραγωγικό υλικό που υπόκειται σε απαγόρευση συλλογής: σπέρμα, ωοκύτταρα και έμβρυα από ζώα των καταγεγραμμένων ειδών.
3. Όροι για τη χορήγηση παρέκκλισης σύμφωνα με το άρθρο 13 παράγραφος 2 στοιχείο β) σημείο ii), το άρθρο 13 παράγραφος 3 στοιχείο β) και το άρθρο 13 παράγραφος 4 στοιχείο β).
Μετακινήσεις που μπορούν να επιτραπούν.
Μετακινήσεις εμβολιασμένων ζώων και των προϊόντων τους, συμπεριλαμβανομένου σπέρματος, εμβρύων και ωοκυττάρων, προς άλλο κράτος μέλος, για τις οποίες η αρμόδια αρχή του κράτους μέλους προορισμού χορηγεί ειδική άδεια εισόδου για κάθε φορτίο εμβολιασμένων ζώων ή προϊόντων τους.
Η άδεια αυτή μπορεί να βασίζεται στα αποτελέσματα εργαστηριακών εξετάσεων.
ΜΕΡΟΣ 4 ΠΕΡΙΟΔΟΙ ΑΝΑΚΤΗΣΗΣ ΓΙΑ ΤΗ ΝΟΣΟ ΤΗΣ ΚΟΙΛΑΔΑΣ RIFT
Δεν υπάρχουν πρόσθετες απαιτήσεις για τη συγκεκριμένη νόσο.